Marca 1950 je bil z reprezentanco že na letalu za Svetovno prvenstvo 1950 v Londonu, kjer bi branili zlato medaljo, ko jih je aretirala tajna služba. Očitali so jim, da naj bi se na olimpijskem turnirju 1948 v Švici dogovarjali o prebegu na zahod. Dvanajst dotedanjih reprezentantov je bilo obsojenih na zaporne kazni od šestih mesecev do petnajstih let, Konopásek na dvanajst let zapora. Po petih letih, ko je bil pogosto izpostavljen mučenju, je bil izpuščen in je nadaljeval kariero.